publicado 22-02-2016 en Esdeveniments, Esdeveniments socis, Notícies Verdi, Promocions, Sessió especial\nA La festa de l’espectador de dimarts 23 de febrer, tornaràs a tenir l’oportunitat de veure una de les comèdies franceses més reeixides dels últims anys: Dios mío, ¿pero qué te hemos hecho? (Philippe de Chauveron, 2014). Convertida en un autèntic fenomen de taquilla en tota Europa, la pel·lícula està protagonitzada per un repartiment coral encapçalat per Christian Clavier (Los visitantes, Asterix y Obélix contra César).\nNominada al Goya a la Millor Pel·lícula Europea, la comèdia ha aconseguit captivar a més d’1,3 milions d’espectadors a Espanya. Tan hilarant com a divertida, recupera l’esperit d’Adivina quién viene esta noche i del llegendari còmic Louis de Funès. Riures sense treva assegurades.\nEls Verneuil són un elegant matrimoni de províncies, tradicional, dels de tota la vida… Les noces de les seves primeres tres filles no han estat com els seus pares somiaven. El senyor Verneuil mai va imaginar tenir un gendre musulmà, un de jueu i un altre xinès. Els soferts pares esperen que la seva bella filla menor almenys es casi per l’Església.\n”Personatges hàbilment dibuixats amb els seus clixés retratats a la perfecció” METRO


Contes del món: Mila va a l'escola\nEnviat per periodismesinera el Ds, 04/04/2015 - 19:59\nPer primera vegada els nens i nenes d'informàtica i noves tecnologies de l'Escola Sinera participem al Concurs de Contes de Món. Explicar contes és un art molt antic que encara és viu a totes les cultures del nostre planeta. El "Concurs de podcast - Contes del Món" vol contribuir al coneixement de les realitats socials d’aquestes cultures, en especial la dels països que han estat esborrats de la història oficial o la dels pobles del món que encara avui són els eterns oblidats.\nAquí us deixem el conte escrit i l'audio, esperem que us agradi!!\nLa Mila té moltes ganes d’anar a escola i de fer-hi amics, tal com li han explicat els pares. Avui és el gran dia: la Mila s’ha llevat molt d’hora i li han posat un llaç al cap. El pare l’ha acompanyat a escola. La senyoreta ha saludat el pare de la Mila dient tot de paraules estranyes. El pare de la Mila també ha parlat d’una manera estranya. La Mila no entén res i obre els ulls. La senyoreta ha tocat el llaç de la Mila i ha dit unes paraules estranyes, que la Mila no entén. La Mila obre els ulls.\nA classe la senyoreta diu coses que la Mila no entén. Els nens també diuen coses que la Mila no entén. En David ha dit “Quina cartera!” a la Mila, però la Mila no l’ha entés i se l’ha mirat amb uns ulls tots badats. La Mila té una mica de por en aquest lloc on no hi ha ningú que parli com ella, i on ella no entén ningú. Ha fet un dibuix i l’ha explicat, en búlgar, tal com sempre ho ha fet. La senyoreta no l’ha entés. En David no l’ha entés.\nEls informàtics del Sinera i Joan


Plenari del 26 de juliol: l'Ajuntament subvencionarà el menjador de la Llar d'Infants | Ajuntament del Pla de Santa Maria\nFins ara, el cost del dinar era de 6,20 euros diaris en els quals ja anava inclòs el monitor. D’aquesta manera, l’estalvi per a una família amb un infant a la llar pot arribar als 75 euros al mes. Per als nadons, als quals les famílies porten el menjar preparat, el preu del monitoratge es manté sense variació.\nLa mesura ha estat aprovada per al curs 2018-19, però els dos grups municipals van manifestar la seva voluntat que es mantingui vigent en els propers cursos. En aquest sentit, es preveu aprovar una partida específica en el pressupost de l’any vinent.\nEls pares que vulguin optar a la subvenció podran sol·licitar a partir del setembre l’imprès corresponent i presentar-lo amb la documentació adjunta necessària. Les bases de la convocatòria preveuen uns criteris de valoració basats en les condicions socioeconòmiques, personals i familiars, amb especial atenció a les famílies nombroses o monoparentals, a les que tinguin més d’un infant matriculat a la llar i als nens o nenes amb discapacitats.\nTal com s’ha formulat la convocatòria, l’equip de govern creu que totes les famílies que portin els nens al centre es podran acollir a la subvenció. La mesura ajudarà a compensar l’increment del preu de matrícula que ha experimentat la Llar d’Infants en els darrers cursos.\nAquest increment es va aprovar el 2015 a causa que la legislació vigent imposa als Ajuntaments que els seus equipaments hagin de ser sostenibles. La Llar d’Infants presentava aleshores un dèficit per curs de 97.000 euros.\nTANCAMENT DE COMPTES DEL 2017\nL’Ajuntament del Pla va tancar l’any 2017 amb un superàvit de 95.000 euros. El plenari va aprovar el tancament de comptes de l’exercici passat en el qual el deute es va reduir de 240.000 euros a 214.000. Aquest deute correspon a dos crèdits històrics del municipi que es van retornant de mica en mica.\nLes despeses van pujar a 2.420.000 euros, una xifra inferior als 2.525.000 que s’havien pressupostat. Les inversions principals realitzades l’any passat van tenir a veure amb la cobertura de la Rasa del Tudores, la urbanització del carrer Mn. Josep Cabayol i la construcció de la pista poliesportiva descoberta.\nEls ingressos també van estar per sota del previst, però van ser inferiors a les despeses. Es van recaptar 2.515.000 euros, dels 2.582 que figuraven en el pressupost per al 2017. Al tancament de l’any, els fons líquids de l’Ajuntament eren de 1.610.000 euros, una xifra que garanteix unes finances sanejades a curt i mig termini.\nMOCIÓ SOBRE LA C-37\nEls regidors van aprovar també per unanimitat una moció a favor de la millora de la carretera C-37 en el tram que va des de la finalització del Polígon Industrial de Valls fins al casc urbà del Pla de Santa Maria. La moció, presentada per la CUP, subratlla que en aquesta via han tingut lloc diversos accidents i que la seva perillositat s’ha incrementat en els darrers anys.\nConcretament, s’assenyala que a causa de l’increment del gruix d’asfalt, els vorals tenen una fondària excessiva. També s’indica el perill del canvi de rasant proper a l’única corba que hi ha en aquest tram.\nLa moció aprovada preveu fer un estudi tècnic de l’accidentalitat a la via i proposar solucions eficaces per resoldre els problemes. Aquest informe s’haurà de presentar al Servei de Carreteres de la Generalitat en un termini de sis mesos.\nEn el plenari es van tractar també altres qüestions. Es va renovar el nomenament de Fermí Bernardo Pérez com a Jutge de Pau, es va donar compte dels decrets d’alcaldia i les actes de la Junta de Govern i es va donar compte de la situació de la caixa municipal.


Joan Biscarri: No a tot\nEns hi hem anat acostumant gairebé sense adonar-nos-en, que és el pitjor de tot, perquè aleshores sembla que això és “lo normal”. A falta d’altres valors, s’ha anat transmetent de pares a fils com una herència intestada, i afededéu que la canalla n’han après ràpidament, demana el que vulguis, que la primera resposta és que no, i, si de cas, després ja en parlarem.\nÉs el NO A TOT, que no només ha envaït les pancartes, i les pintades, i les consignes repetides com un mantra, i els argumentaris dels partits de l’oposició —de qualsevol oposició—, sinó també la intimitat de les nostres llars, de les nostres escoles, de les nostres sobretaules, i, sobretot, de les nostres xarxes socials, si és que hi ha xarxes socials d’algú.\nJa gairebé no calen arguments. A la persuasió s’hi arriba per la via de la repetició, de la insistència, dels decibels, a tot arreu i per tots els mitjans possibles, tant si bé a tomb com si no. Si pot ser, més per mitjans audiovisuals que no pas escrits, que hi ha massa feina, i, si no hi ha més remei, amb un màxim de 280 caràcters —emoticones i emojis inclosos—. Com a molt s’accepta una consulta ràpida a Google per demostrar tant se val una cosa com la contrària. L’absurd de la moda ens ha portat sovint a això, a dir que NO a una cosa i NO a la contrària, o sigui que NO A TOT.\nM’ha vingut al cap, no pas perquè sigui cap novetat, sinó arran d’una entrevista a Pep Puig, un històric militant de les energies renovables, que es queixa de què aquest NO A TOT ha dut, a una part de la mateixa progressia que vol aturar el canvi climàtic, a oposar-se a les instal·lacions d’energies renovables, plantes fotovoltaiques o instal·lacions eòliques, per substituir els combustibles més contaminants. I, curiosament, un dels “arguments” més repetits és el de la malversació paisatgística, on el paisatge no és concebut com quelcom dinàmic i canviant, seguint els passos de la història, sinó com un escenari rural de cartó pedra que ha de romandre immutable per quan hi vagin a passar-hi l’estiu els urbanites. Em pregunto com hauria demostrat la seva valentia el pobre Quixot al segle XVII si algú no hagués trencat els antics skylines horitzontals de la seva Mancha per instal·lar-hi arreu uns temibles gegants.\nSi el NO A TOT segueix sent trending topic mundial, el dia que aconseguim fer el referèndum d’una punyetera vegada, haurem de canviar el sentit de la pregunta: ¿Desitja vostè, amb tota la seva ànima, que Catalunya continuï tres segles més sotmesa a una unidad de destino en lo universal?


A partir del dilluns 20 d'abril, les farmàcies repartiran una mascareta gratuïta per persona amb targeta sanitària per la prevenció i contenció del coronavirus:: Ajuntament d'Abrera\nDIUMENGE, 09/05/2021 | 05:31 h\nA partir del dilluns 20 d'abril, les farmàcies repartiran una mascareta gratuïta per persona amb targeta sanitària per la prevenció i contenció del coronavirus\nDes de l'Ajuntament d'Abrera fem difusió de la informació facilitada per les farmàcies del nostre municipi i el Departament de Salut de la Generalitat de Catalunya en relació amb el lliurament de mascaretes a la ciutadania a partir del dilluns, 20 d'abril.\nDurant una setmana només es repartirà una mascareta per targeta sanitària i serà gratuïta. Recomanem anar a les farmàcies de forma esglaonada per evitar cues i aglomeracions. Fem una crida a la solidaritat per facilitar que les persones de risc i les que han de sortir al carrer per treballar siguin les primeres en tenir les mascaretes.\nInicialment s'estableix per a cada ciutadà o ciutadana una única dispensació cada set dies. El model serà el d'una mascareta sanitària de teixit de tres capes. A partir del dimarts 28 d'abril, i en funció de la disponibilitat d'estoc, es podran adquirir dues mascaretes. La primera mascareta dispensada sempre serà gratuïta, independentment de la setmana que es reculli. Les següents tindran un cost de 0,76€. Les mascaretes es poden i s’han de reutilitzar.\nCasda farmàcia rebrà inicialment 450 mascaretes. Cada establiment portarà un control informàtic de les unitats lliurades i la Generalitat les anirà reposant. És imprescindible evitar acudir massivament a recollir-les. Les persones que s'hagin de desconfinar, no cal que trenquin el confinament per anar a recollir-la el primer dia. Al nostre municipi, trobareu la mascareta als següents establiments:\nCoordinació del lliurament de les mascaretes\nEl nostre alcalde, Jesús Naharro, ha destacat a Ràdio Abrera el treball de l'Ajuntament perquè el lliurament de mascaretes a les farmàcies del municipi a partir del dilluns 20 d'abril es faci de forma responsable: "hem coordinat un dispositiu per tal que quan la gent s'apropi ho faci amb unes mesures de seguretat que permetin que es faci d'una forma tranquil·la i consensuada. Faig una crida a la responsabilitat, que la gent no vagi en massa a les farmàcies perquè el subministrament que tenen a cadascuna és d'aproximadament de 400 mascaretes i. evidentment, al municipi som moltíssima més gent. Aquesta iniciativa que s'ha fet s'anirà donant de forma molt dosificada, seria convenient que primerament s'apropin els col·lectius de risc, les persones més grans, que tinguin un treball essencial o que presentin patologies prèvies, i si n'hi ha mascaretes, se li facilitaran i si no n'hi ha, intentarem fer-li arribar l'abans possible".\nLes mascaretes són una mesura addicional de protecció davant el coronavirus. No substitueixen les mesures de prevenció més efectives: confinament, mantenir una distància de seguretat respecte d’altres persones i la higiene de mans freqüents. Les mascaretes tenen dues funcions bàsiques: protegir altres persones de la contaminació de la nostra saliva i protegir-nos el nas i la boca de la contaminació de la saliva d'altres persones.\nLas farmacias de Abrera reparten mascarillas gratuitas a la ciudadanía


Hom denomina radiofont a un objecte de l'espai exterior que emet radiació electromagnètica a la regió de les radiofreqüències. L'emissió prové de gas calent, electrons movent-se en camps magnètics, i certes longituds d'ona emeses per àtoms i molècules a l'espai. La ciència que s'ocupa de la seva observació és la radioastronomia.\nExisteixen radiofonts tant a la nostra galàxia com fora d'ella; en 1931 l'astrònom Karl Guthe Jansky va detectar ones de ràdio provinents d'una font desconeguda al centre de la Via Làctia, i en 1946 es va descobrir la primera radiofont fora de la nostra galàxia a la constel·lació del Cigne. Aquestes fonts no sempre són observables en l'espectre visible, algunes d'elles són totalment invisibles i la seva presència només pot ser detectada per les seves emissions de ràdio.\nObtingut de «https://ca.wikipedia.org/w/index.php?title=Radiofont&oldid=24114418»\nLa pàgina va ser modificada per darrera vegada el 16 jul 2020 a les 16:19.


09/03/2018 Pablo Larrazábal, als primers llocs al Hero Indian Open\nEl barceloní va acabar amb 71 cops el segon dia (-1) i es va situar tercer en la classificació, amb 138 cops (-6), a cinc del líder, l'argentí Emiliano Grillo\nPablo Larrazábal ha tancat la segona jornada del Hero Indian Open, amb una volta de 71 cops (-1), que el va portar a la tercera posició provisional del torneig del Tour Europeu, a cinc cops del líder, l'argentí Emiliano Grillo (-11) , i un cop per darrere de l'indi Sharma, que va realitzar una exhibició en la segona jornada, amb una volta de 64 cops (-8). Larrazábal ha viscut una segona jornada de relativa calma després del seu atrafegat primer dia de torneig. El seu nou mòbil no el va despertar a l'hora prevista i el van cridar tan sols 38 minuts abans d'iniciar la seva primera volta. A corre-cuita, va creuar Nova Delhi en un cotxe de la organització i va arribar a temps per prendre la sortida, realitzant a més una gran volta de 67 cops (-5), que el va situar en la segona plaça. Aquest divendres, tot i no estar tan fi (tres birdies per dos bogeys), es va agafar al difícil camp del DLF & CC i es manté en una boníssima tercera plaça, compartida amb l'anglès Andrew Johnston. Per la seva banda, el lleidatà Carlos Pigem, s'estava jugant passar el tall, i sembla que estarà dins, amb un total de 148 cops (+4).


Hospedería del Valle Boutique Apartments Gargantilla del Lozoya Espanya - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Gargantilla del Lozoya.\nEras 35-37, Gargantilla del Lozoya, Gargantilla del Lozoya, Espanya, 28739 - Molt bona ubicació - Veure al mapa\nMés informació sobre Hospedería del Valle Boutique Apartments\nConvenientment situat a Gargantilla del Lozoya, Hospedería del Valle Boutique Apartments és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHospedería del Valle Boutique Apartments ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha Wi-Fi gratuït en totes les habitacions, habitació familiar, visites turístiques, lloguer de bicicletes.\nGaudiu de les comoditats d'alta gama com ara calefacció, balcó/terrassa, aparell de televisió LCD/pantalla de plasma, reproductor de DVD/CD, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Hospedería del Valle Boutique Apartments és una selecció idònia per a la vostra estada a Gargantilla del Lozoya.


Pressió a Educació per convertir centres concertats en públics\nSindicats i associacions creuen que és la millor via per augmentar l’oferta i el departament diu que ho estudia\nL’escola concertada Sant Vicenç de Paül, a Barcelona, va tancar l’any passat per falta d’alumnes i reobrirà el curs que ve transformada en un institut escola públic. ELISENDA ROSANAS / ACN\nBarcelonaEnmig de la picabaralla política per les eleccions d’avui hi va haver una proposta de l’actual alcaldessa de Barcelona i candidata a la reelecció, Ada Colau, que no va passar desapercebuda a la comunitat educativa: convertir deu escoles concertades en centres públics. La idea no se l’ha inventat ella, sinó que és una proposta que ja va deixar caure fa temps el conseller d’Educació, Josep Bargalló, en una entrevista a l’ARA. Però el que fins ara només eren hipòtesis o projectes de futur per mirar d’ampliar l’oferta pública s’està convertint en una pressió al departament d’Educació: sindicats i associacions assumeixen que és la via més ràpida per crear places en un context d’augment de peticions d’escola pública. Els centres concertats, que no neguen converses sobre el tema, hi resten importància, mentre que el departament admet que estudia totes les vies possibles per adequar l’oferta a la demanda.\n“Estem explorant moltes possibilitats”, assegura Josep Gonzàlez Cambray, director general de Centres Públics d’Educació. El cas de Barcelona és paradigmàtic perquè hi conflueixen tots els elements per a una tempesta perfecta: creixen les sol·licituds a la pública enfront de la concertada -del 50,5% que hi va haver per aquest curs a un 51,4% per al que ve-, falten solars per construir nous centres, i ja hi ha un precedent d’aquest pas de concertada a pública, amb la reobertura de l’Escola Sant Vicenç de Paül com a pública després d’un curs tancada per falta de matrícula.\nAugment de ràtios o ‘bolets’\nDiverses veus de la comunitat educativa empenyen en aquest sentit. “La solució passa per fer més escoles públiques i menys de concertades, perquè mantenir i perpetuar la doble xarxa és un risc”, afirma Francina Martí, presidenta de l’Associació de Mestres Rosa Sensat. “S’hauran de combinar totes les vies: construir, apujar ràtios o posar grups addicionals i comprar concertades”, apunta Ismael Palacín, de la Fundació Jaume Bofill.\nDes de la Fapac, en canvi, creuen que augmentar ràtios és “la pitjor decisió”. “Almenys els grups addicionals van acompanyats de més mestres”, diu Belén Tascón, la presidenta, que també pressiona per fer front a la demanda pública “reduint progressivament els concerts educatius”. S’hi suma també el portaveu de la USTEC, Ramon Font, que reclama “aprofitar la davallada demogràfica per abaixar ràtios i millorar la qualitat a la pública”. A la tardor començarà la negociació pels concerts de primària, que caduquen l’any que ve i que s’hauran de renovar per sis anys. Font apunta que “una única xarxa faria més fàcil lluitar contra la segregació”.\nLes patronals de les concertades són conscients que hi ha aquesta carpeta sobre la taula i que hi ha centres que han patit per omplir, però hi treuen ferro i descarten una allau de sol·licituds de centres que vulguin integrar-se a la xarxa de la Generalitat. “No seria cap sorpresa, perquè la llei d’educació ho preveu així”, diu Miquel Mateo, de la Fundació Escola Cristiana. Les escoles concertades escolaritzen 370.000 alumnes, el 32% del total, i representen 700 centres, 31.000 professors i 6.000 persones d’administració i serveis.\nLes claus de l’èxit de la pública\nHi ha diversos factors que explicarien l’augment de la pública. “M’agradaria que fos per una opció ideològica i perquè cau el tòpic que la concertada és la bona i la pública és només per a les classes desfavorides”, apunta Martí. Palacín subratlla el lideratge del sector públic a l’hora aplicar els nous mètodes pedagògics -“Ara s’han de complir les expectatives”, avisa-, mentre que des de la Fapac afirmen que les famílies consideren que és l’únic model que garanteix una “educació inclusiva”. “Hem fet molta pedagogia i campanyes que hauria d’haver fet el departament”, reivindica Tascón.\nEn canvi, des de les patronals de la concertada apunten que el factor econòmic dissuadeix moltes famílies, i més després de la crisi: diuen que no reben els diners que els pertoca i això els obliga a fer pagar a les famílies una quota mensual. Eva Salvà, de l’Agrupació Escolar Catalana, denuncia que, tot i que tant els centres públics com els concertats formen part del servei d’Educació, els concertats estan “infrafinançats” i això els perjudica.\nUn cop passada la tempesta electoral, sembla més fàcil que es posi fil a l’agulla i es busquin solucions per fer front al creixement de la demanda a l’escola pública. “És un problema derivat d’un èxit, és un estrès positiu”, apunta Palacín. Els problemes, però, es podrien multiplicar l’any que ve, quan caldrà donar cabuda als més de 5.300 alumnes més que aquest any que entraran a 1r d’ESO el curs 2020-21.\nJosep G. Cambray\neducació escola concertada escola pública


Vikings exist: Petar de dents\nUna fantàstica fotografia d'un lloc on hi deu fotre un fred impressionant. Això és Noruega. El nord de Noruega, per ser més concrets. I probablement el lloc que ens acollirà d'aquí unes setmanes quan anem a esquiar.\nJo no sé si sobreviuré. El que sí tinc clar és que això és amor. Perquè el fred de Copenhague d'ara mateix ja em sembla exagerat. És un fred que se' t menja. Els llacs estan congelats. Tot està congelat. I no m'imagino que al nord de Noruega hi pugui haver vida. Però sembla que sí. Sembla que hi viu gent, i que fins i tot hi ha alguna tenda.\nHe intentat mentalitzar-me i deixar-me endur pels paisatges nevats, i per la placidesa del silenci noruec, i la neu, i el paisatge, però em congelo només de pensar-hi. I el pitjor de tot és que anem a fer esquí nòrdic, és clar, i jo no n'he fet mai. Mai dels mais. I cauré. Cauré moltes vegades. I m'emprenyaré, i segur que en algun moment li diré al Frej que perquè collons no estem a Tenerife en comptes d'estar a l'únic lloc del món on deu fer més fred que a Copenhague.\nDiuen que és molt bonic, i que l'experiència referma l'esperit, i t'omple de pau. Jo crec que més aviat deu ser que l'instint de supervivència deu fer que la resta de problemes i inconvenients de la vida quedin minimitzats.\nEn qualsevol cas, ja li he dit al manso que m'és ben igual a quina distància estigui la botiga. Jo no penso anar a buscar l'esmorzar.\n:_D Nena, i tant que és amor, però del bo!Prenc nota, intentaré no parlar amb tu la setmana següent a l'excursió :p Per cert, i per dormir fareu aquells forats a la neu tipus iglú, però soterraaats? Òsti nena, emportat't la càmara i que algú et faci una foto, que no m'ho creuré fins que ho vegi...Petons!\nNo, no, res de forats. Un llit i que sigui calentó, si no, no em convencerà pas...\nala, doncs lo dels forats molava molt. és el que ens va ensenyar en fotos a la kelitxi i a mi, no? jo tinc un amic a noruega (no sé ben bé a quina banda). bueno, un conegut, i la mar de bé que hi està, eh.\nsegur que us ho passareu superbé! volem fotos dels tiets esquiadors!\nGràcies Neska! Tu també vas veure les fotos dels "forats" a la neu? Son una passada, eh?\nQuè passa que al lloc on viviu teniu calor???\nOsti, tu! se m'acaben de congelar 3neurones només de visualitzar l'experiència ... i jo sóc calurós !!!\n(per aguantar-ho millor...)\nMira que a mi m'agrada el fred però fins a cert punt i tu ja fa estona que l'has passat. Ja faré saber als meus amics de Tenerife que pensin en tu cada cop que van a fer surf a veure si així t'arriba una miqueta de calor.\nMira la part positiva, a la foto no hi ha cap núvol o sigui que com a mínim podràs veure el sol durant les sis hores que estigui al cel. I qui sap, al final fins i tot podries agafar una mica color, que bona falta que et fa!!! ;P\nJa ja, ciutadà, algun dia li haig de posar aquestes fotos. Resulta que els aventurers van excavar (amb un professional) un forat a la neu on hi van dormir. Tenia fins i tot cambres, no us ho perdeu. Si a fora estaven a -25 (per dir alguna cosa), a dins del forat estaven a 0 graus, però tot i així, jo dormo en un llit.\nSí, sí, a Noruega s'hi està bé, fa més fred però tenen molt més sol. I no hi ha partits d'ultra dreta com aquí (crec).\nVaja, vaja, senyor dedryk, així que estic pàlida... té tota la raó. No em deu una actualització de la seva vida, vostè? Estic esperant...


TUMATEIX LLIBRES, parlem de llibres.: EL CLUB DELS DIVENDRES de Kate Jacobs.\nEL CLUB DELS DIVENDRES de Kate Jacobs.\nA mi m'agradava molt fer mitja. Me'n va ensenyar la mare, o l'àvia, o totes dues juntes. A l'estiu les veïnes venien a la part baixa de casa i assegudes en cercle dins la fresca d'aquelles parets de pedra, anaven teixint i xerrant. Jo era molt joveneta, però alguna em portava una revista perquè li desxifrés l'entramat d'explicacions i li ensenyés a fer aquella mostra tant bonica. Llavors tenia un do. Fa tant que ja no tinc temps de fer mitja ni ganxet, ni punt de creu... que ja l'he degut perdre. Però sempre queda aquell cuquet que de tant en tant em demana tornar a retrobar alguna d'aquestes manualitats, que de fet, em relaxen molt.\nPotser per això em va atraure aquest llibre, aquesta portada. Només començar a llegir-lo em va omplir de nostàlgia d'aquells dies, d'aquelles dones, d'aquelles hores tant ben aprofitades, on alhora que teixien solucionaven problemes i compartien alegries.\nEl llibre ens explica la vida de la Georgia, una dona lluitadora que ha aconseguit tenir el seu propi negoci, una botiga de llanes on també hi confecciona peces de disseny propi, alhora que ha pujat una filla tota sola. Quan sembla que la seva vida rutlla i les coses encara poden millorar, tornen del passat una amiga que la va trair quan encara eren adolescents i un home que va fugir espantat quan més el necessitava. Volen retrobar-la, volen tornar a ser part de la seva vida i de la seva filla, i ella no se'n fia. La tornaran a trair? Però ara té l'Anita al seu costat, una dona que l'ha ajudat a arribar on és i que sempre ha vetllat per ella. Encara que potser aquest cop la trairà el destí...\nKate Jacobs ha reunit en un mateix llibre i amb un llenguatge clar, moltes històries de dones que de vegades s'enfonsen, però que saben aixecar-se. Encara que el fil conductor és la Georgia i la seva botiga: "Walker i filla", la valentia amb que lluita per sortir-se'n, i que ella és el pilar on tothom es vol repenjar. En formar-se el club dels divendres, un grup de teixidores que venen de mons molt diversos, personalitats variades i també d'edats molt diferents, alhora coneixerem la vida i els problemes de totes elles.\nEl llibre va tenir tant èxit que en va escriure altres de continuació, cosa de vegades ho espatlla. Això ho haurem de comprovar quan arribin també al català.\nM'ha agradat i m'ha emocionat.\nEtiquetes: Kate Jacobs, labutxaca, novel·la\nAquest l'he llegit!! :-)) Me'l va deixar una amiga, així com les dues continuacions. Tots tres llegits! ;-)\nHe de dir que també em va cridar l'atenció perquè jo he passat moments deliciosos fent mitja! També me'n va ensenyar la mare quan era joveneta i als tretze o catorze anys ja em vaig fer un jersei amb unes agulles gruixudes i una llana fina, que pots imaginar l'aspecte que tenia!! :-DD\nPerò jo me'l posava, tota orgullosa! Damunt d'una brusa o un altre jersei més fi, i quedava la mar de bé.\nLa de jerseis que he portat fets per mi! I alguns ben xulos!! ;-)) I la meva germana me'ls pispava per anar a classe i la gent li deia que eren bonics ;-)\nEeeeei, això no s'oblida!! Creu-me! Si n'has sabut, encara en saps! Anima't i fes alguna coseta... Segur, segur que no has perdut el do!! Segur!! ;-)))\n26 de juny de 2012 a les 20:10\nHavia pensat posar-te als comentaris que aquest llibre t'agradaria, però ja veig que he fet tard.\nI els llibres de continuació què?? estan bé?\nParlant de jerseis, me'n va agafar tantes ganes que ara els he promès a les nenes que els en faré un a cadascuna d'aquells tant foradats per anar a les piscines. Ja n'he començat un.\nAquest el tinc pendent de fa molt, però sempre trobo d'altres que li passen per davant i no sé per què... A veure si aquest estiu m'hi poso d'una vegada! M'agraden molt aquests tipus de llibres...\nJo fa molt de temps feia punt de creu. Em relaxava molt, però ara no tinc temps. He de llegir molt per posar cosetes noves al blog! Ji Ji Ji\nAquestes coses no es perden, és com anar en bici. Només cal que t'hi posis un parell de dies i ja està!\nA veure com t'ho puc explicar sense fer spoilers (per als lectors del teu blog, vull dir)... hehehe... Bé, podríem dir que al primer passa una cosa que jo hauria preferit que no passés i que em va entristir una mica. Això fa que els altres dos m'agradessin una mica més... Segueixen amb les mateixes protagonistes passat un temps i sí, em van agradar força! :-))\nBen fet!! Encara que sigui aquest un blog de llibres, podries fer-t'ho venir bé per posar alguna foto dels jerseis ;-))\n28 de juny de 2012 a les 1:00\nBé doncs, així potser també els llegiré.\nJa hi havia pensat amb això de la foto, però... primer hauré de veure com queden... ejem.\n28 de juny de 2012 a les 11:57\nQuan llegeixis el segon llibre, com a imatges hi pots posar els jerseis!! Quedaria súper bé i dins del "tema" ;-))\n28 de juny de 2012 a les 12:17\nPinta bé! El tindré present per si el veig en alguna botiga properament. Gràcies per la ressenya!\n3 de juliol de 2012 a les 21:57


2 min. Barcelona 22/10/2014 15:35\n651x366 Seients de FGC a la venda Seients de FGC a la venda\n651x366 Tirador de l'alarma d'un tren d'FGC, a la venda a e-bay Tirador de l'alarma d'un tren d'FGC, a la venda a e-bay\nSi mai has volgut comprar un comboi de Ferrocarrils de la Generalitat (FGC) o alguna de les seves parts, ara és la teva oportunitat. FGC ha iniciat la venda i subhasta a través del portal eBay del material de les unitats de trens de la sèrie 111 després de la retirada del servei d'aquests combois. Qui ho desitgi podrà comprar els velocímetres, seients, pedals, ports, tiradors d'alarmes o finestres, entre d'altres. Basant-se en la iniciativa de la companyia ferroviària francesa SCNF, Ferrocarrils subhastarà un estoc de gairebé 500 unitats. El preu se situarà entre els 25 i els 200 euros en funció del material.


El futur d’Andorra s’encomana al passat ‘de sempre’ - Altaveu el diari digital d'Andorra\nEl futur d’Andorra s’encomana al passat ‘de sempre’\nLes conclusions de les jornades per repensar el Principat amb trobades múltiples dels representants institucionals i de la societat civil insisteixen definir un model de país abans de res i, això sí, fer una constant avaluació de la feina feta\n12/07/2021 (21:05 CET)\nInici de la sessió de tancament, a la sala d'actes del Prat del Roure. Toni Solanelles\nEls termes canvien. I ara es fa servir un punter làser i es projecten creacions informàtiques en pantalles de grans dimensions en una sala d’actes amb una platea amb cadires molt espaiades per evitar el contacte social. I ara es parla de cooperació, transversalitat, eficiència, sostenibilitat. I que hi ha cinc-centes propostes per porta Andorra al futur. Però és fotut. Perquè posat en termes d’estar per casa, al final sempre és el mateix. La gent demana “quin model de país volem ser abans de fer res i després pensem tota la resta”. ¿És nou, això?\nResponguin vostès. Però aquesta és una de les conclusions o com li vulguin dir del certamen ‘Andorra: reptes de futur’ que no han deixat de ser tot un seguit de reunions -taules de reflexió en el llenguatge d’uns anys ençà- per debatre sobre l’orientació del Principat. El daltabaix de la pandèmia va portar les institucions a crear un espai de diàleg que servís per repensar el país. N’han sortit cinc-centes propostes la majoria de les quals, segurament, no les haurien dit mai. Cal diversificar l’economia, agilitzar l’administració i tantes i tantes coses que es deien en el passat però que ara, passades pel sedàs d’un ‘powerpoint’ són el futur. Fotut.\nLa sala d’actes del Prat del Roure ha acollit aquesta tarda la sessió de tancament i d’anunci de les conclusions derivades dels cinc gran eixos o taules en què, en conjunt, han participat 110 persones encapçalades per una vintena llarga de representants procedents del Consell General, vint més de Govern, vint més dels comuns, tretze de parapúbliques o societats participades i encara no una trentena de persones procedents de la societat civil, organitzada o no (tres persones en aquest darrer cas).\n“Ens falta cultura de la planificació”, “ens falta cooperar molt més” i cal desfer-se de proteccionisme. Que es va a preu fet, vaja. I, sobretot, a remolc. Quan algú toca la cresta. O com han dit els coordinadors tècnics d’una forma més políticament correcta: “Tenim capacitat de reacció però poca cultura de l’anticipació”\nLa consellera general socialdemòcrata Susanna Vela s’ha encarregat de fer el preàmbul i la síndica general Roser Suñé ha dut a terme l’epíleg. Parlaments molt correctes i assenyats. Sense estridències. D’altra banda tampoc no hi podien ser. Els dos coordinadors tècnics del treball, emmarcats en l’Andorra Recerca i Innovació, Marc Pons i Yvan Lara, han exposat el gros de tot plegat. Han hagut de fer mans i mànigues per ‘tunejar’ allò sobradament conegut. El treball serà consultable en línia al web de participació ciutadana. Si estan molt avorrits o pateixin d’insomni, no ho dubtin. En cas contrari, sàpiguen que en els debats hi han participat 24 experts, 24 assessors. I vostès ja saben que els assessors no assessoren gratis. O com a mínim no pas tots.\nEn fi, potser els agradarà saber que de les taules -i el debat i la reflexió- en ressurt que ciutadania reclama “visió de conjunt”, “cooperació en tots els àmbits”. En fi, “reclamen molt pactes d’Estat”, ha explicat Yvan Lara, però això, ha recordat el propi sociòleg-politòleg, pot ser contradictori amb la recerca de l’agilitat que també es demana. Marc Pons ha destacat, per exemple, que en molts aspectes -i la transició ecològica n’ha estat un- els agents participants partien sovint “de posicions allunyades” però a mida que s’ha anat debatent, hi ha hagut “un grau alt de consens”.\nEls dos coordinadors tècnics han exposat que de tot plegat es conclou que “s’han de fixar uns indicadors i uns avaluadors al costat” per calibrar la feina feta. No ha quedat clar si es demana que s’exigeixin responsabilitats polítiques. Segurament els trenta de la societat civil… Però dels pensadors, setanta provenen de l’òrbita política. Per tant. A lloc que diuen en castellà, que amb poques paraules n’hi ha prou.\nEn fi, que “ens falta cultura de la planificació”, “ens falta cooperar molt més” i cal desfer-se de proteccionisme. Que es va a preu fet, vaja. I a remolc. Quan algú toca la cresta. O com han dit els coordinadors tècnics d’una forma més políticament correcta: “Tenim capacitat de reacció però poca cultura de l’anticipació.” No seria el cas de l’‘Andorra: reptes de futur’. Es podia anticipar que seria una mescla de coses sabudes. I la reacció molt justeta. I això que la pandèmia ha posat Andorra en una de les cruïlles més complicades. Però ni tan sols així. El futur sempre depèn de qui mana. Ep! I dels seus interessos.


Últims dies per a inscriure’s als cursos de formació per a entitats de Castelldefels – Portal d'entitats de Castelldefels\nÚltims dies per a inscriure’s als cursos de formació per a entitats de Castelldefels\nDins el Pla de Formació d’entitats, l’àrea de Participació Ciutadana organitza amb la col·laboració de la Fundació Pere Tarrés, dos cursos de formació per a entitats amb l’objectiu de proporcionar-vos eines pràctiques per a desenvolupar les gestions de les vostres associacions:\n1.Gestió bàsica d’una associació: Es tracta d’un curs de 16 h de formació on es tractaran entre d’altres els temes següents: El projecte de l’entitat, com planificar i desenvolupar els objectius de l’associació, quines obligacions comptables i legals tenen les associacions no lucratives, com elaborar el pressupost i com realitzar el control econòmic. Les classes tindran lloc al Centre Municipal Frederic Mompou ( Plaça Joan XXIII, s/n) els divendres 16, 23 i 30 d’octubre i 6 de novembre de 17 h a 21 h.\n2.Captació de Recursos: es tracta d’un curs de 12 h de durada amb l’objectiu de proporcionar una visió general de totes les possibilitats de recaptació de fons, així com la metodologia i fases d’un pla de captació de fons, el finançament públic i el finançament privat. Les classes tindran lloc al Centre Municipal Frederic Mompou els dissabtes 17, 24 i 31 d’octubre de 9.30 h a 13.30 h.\nCom a complement a aquests cursos hi haurà una sessió sobre recursos lingüístics de català el dilluns 19 d’octubre de 17 h a 19 h al Centre Municipal a càrrec del Servei Local de Català.\nEls cursos proposats s’adrecen a les persones que conformen les Juntes directives i a totes aquelles altres persones que en vulguin col·laborar en la gestió de la vostra associació, recomanem l’assistència de més d’una persona per entitat.\nLa formació és totalment gratuïta i les persones que assisteixin al 85% de les sessions rebran un Certificat d’assistència del Pla de formació del voluntariat de la Generalitat de Catalunya.\nEm ambdós cursos, es posa a disposició de les persones que assisteixin un servei d’acollida d’infants prèvia petició amb la inscripció.\nPer a més informació sobre els cursos i formalització de les inscripcions, us podeu posar en contacte amb l’àrea de Participació Ciutadana de l’Ajuntament en el telèfon 93 664 23 61 ( de 8 h a 15 h) a bé a través del correu electrònic participaciociutadana@castelldefels.org abans del dia 14 d’octubre de 2009.


El bloc de Rafael Borràs Ensenyat: MÉS\nLa coalició MÉS per Mallorca ha encertat amb la nova imatge. A mi m'agrada aquesta crida gràfica a sumar. Ara cal encertar amb el procés constituent. És fonamental bastir un moviment social, polític i electoral potent per fer unes altres polítiques. Se tracta de dur el "si que es pot" als governs de les institucions.\nLa coalició MÉS ha de ser la suma de totes aquelles voluntats per construir una nova visió progressista de la societat. Això només es pot fer amb pluralitat, flexibilitat, tolerància, amabilitat, sumant joventut i experiència, sumant intel·ligència, prudència i audàcia. El futur és dels valents i de les valentes. El seny, el treball ben fet, el rigor, la coherència, no són valors contradictoris amb la valentia política d'afirmar que volem una altra Mallorca, unes altres Illes Balears. Volem una societat més igual, més justa, més orgullosa d'una economia productiva i internacionalitzada, més respectuosa amb la resta del planeta.\nMÉS ha de ser l'encontre de tothom que volem més autogovern (a la darrera enquesta del CIS els que contestaven que volien més autonomia eren el 17,3% i els que manifestaven estar d'acord que l'autonomia transités cap a un estat independent el 12%). Poca broma amb aquest 29,3%!. Cal lligar, idò, sobirania política i fiscal (i tantes altres sobiranies!) amb una nova prosperitat basada en l'ecologia i un renovat i potenciat Estat del Benestar.\nRes esta garantit, res ens han regalat, ni ens regalaran. Però hi ha una cosa segura: "Tota política que no fem nosaltres serà feta contra nosaltres" (Joan Fuster). Tinguem-ho en compte.\nDe monument aquest immens + és un bon presagi.\nPublicat per Rafael Borràs a dilluns, de juny 24, 2013


Un cotxe envaeix el pàrquing de la comissaria dels Mossos d'Esquadra de Premià de Mar i causa diferents desperfectes\nUn cotxe envaeix el pàrquing de la comissaria dels Mossos d’Esquadra de Premià de Mar i causa diferents desperfectes\nLa comissaria premianenca dels Mossos d'Esquadra\nPosted By: Manel Ferrer 2021-10-09\nSegons han informat diversos mitjans, un vehicle ha envaït aquest matí als volts de les onze, la comissaria dels Mossos d’Esquadra de Premià de Mar. Per motius que encara es desconeixen, un cotxe ha envestit la barrera del pàrquing de la comissaria on es troben els cotxes particulars del personal i també gran part dels vehicles de patrullatge d’aquesta secció policial.\nD’aquesta col·lisió, s’han hagut de lamentar desperfectes en dos cotxes de patrullatge dels Mossos, a conseqüència de l’estavellada del vehicle intrús. Seguidament d’aquest incident, la mateixa policia ha procedit a detenir a l’individu d’uns 44 anys per un delicte de danys.\nEl conductor d’un cotxe ha envestit la barrera de l’aparcament de la comissaria de @mossos de Premià de Mar i ha xocat contra dos vehicles oficials. Ningú ha pres mal.Està detingut i l’han traslladat a l’hospital per fer-li una valoració psiquiàtrica. Té 44 anys.Sense antecedents pic.twitter.com/aT8zMuFCpa\nEl detingut ha estat traslladat fins a Mataró per sotmetre’l a un reconeixement mèdic. Ara s’haurà d’esclarir el motiu dels fets i un jutge haurà de dictaminar una resolució al respecte.


Zum goldenen Pferd Maissau Àustria - Ofertes d'hotels amb els MILLORS DESCOMPTES EN LÍNIA\nVeure tots els 5 allotjaments a Maissau.\nGumping 19, Maissau, Maissau, Àustria, 3713 - Veure al mapa\nMés informació sobre Zum goldenen Pferd\nAl visitar Maissau, vosté es sentirà com a casa a Zum goldenen Pferd, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Zum goldenen Pferd, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com habitació familiar, instal.lacions de barbacoa, servei de bugaderia.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent jardí. Zum goldenen Pferd és la vostra destinació si buscau allotjament de qualitat a Maissau.\nTots els tipus de viatgers (22) Parelles (12) Viatgers en solitari (4) Famílies amb infants petits (3) Famílies amb infants grans (1) Grups (2)\nAllotjaments a Maissau


Història » L'invasió francesa\nL'invasió francesa (1808 - 1814)\nDesprés de la presa de la presó de la Bastilla el 1789, els francesos executen el rei Lluís XVI, abolint la monarquia (1792) i provocant la fugida en massa dels aristòcrates i religiosos francesos, molts dels quals arriben a Catalunya i declaren la guerra a les potències monàrquiques d'Europa.\nUn any després, es forma una coalició de diversos estats europeus que participen contra França en l'anomenada Guerra Gran (Espanya, Àustria, Prússia, Nàpols, Sardenya, Holanda, Anglaterra i els estats alemanys).\nLa contraofensiva francesa de l'any següent obligarà a l'exèrcit espanyol a replegar-se ja que els francesos entren a Catalunya fins a la Val d'Aran i l'Empordà, conquerint el castell de Figueres. El capità general de Catalunya, comte de l'Unió, convoca una milícia popular i fa retrocedir les tropes franceses, mentre Carles IV d'Espanya es veu obligat a pactar amb França la Pau de Basilea (1795) i aliar-se amb França, posant-se llavors en contra dels britànics.\nCom a conseqüència d'un cop d'estat s'instaura a França un consolat presidit per Napoleó (1799), que cinc anys després donarà lloc a la seva coronació com a emperador i iniciant una campanya d'expansió territorial per Europa.\nEl 1807 el ministre de Carles IV, Godoy, en l'intent de continuar mantenint bones relacions amb França firma amb Napoleó el Tractat de Fontainebleau, mitjançant el qual es permet l'entrada en territori espanyol de 28.000 soldats francesos per envair Portugal (aliat d'Anglaterra) i dur a terme un pla de repartiment d'aquest regne amb Espanya.\nFinalment, el nombre de soldats enviats per França és de 100.000 i després de la presa de Lisboa comencen la conquesta de la resta de la península, entrant a Madrid el març de 1808 i provocant la caiguda de Godoy i abdicació del rei Carles IV en el seu fill Ferran VII (Motí d'Aranjuez). Napoleó proclamarà, tanmateix, el seu germà Josep com a rei d'Espanya, no sense multitud d'aixecaments populars antifrancesos que van iniciar una guerra d'independència anomenada Guerra del Francès.\nLa ciutat de Girona viu un important setge el 1809, sent ocupada per les tropes franceses. També saquegen i cremen el monestir de Montserrat el 1812.\nMentres tropes angleses dirigides per Wellington desembarquen a la península per aliar-se contra els francesos, a l'única part de la península no ocupada es convoquen les Corts Generals de Cadis (1810) per primera vegada a la història d'Espanya, proclamant la primera Constitució Espanyola.\nEl 1813 els francesos comencen a abandonar el territori peninsular, encara que annexionen Catalunya a França i la divideixen en quatre departaments: Ter, Segre, Montserrat i les Boques de l'Ebre, fins un any més tard que la firma de l'armistici entre França i Espanya significarà l'abandonament definitiu de les tropes franceses de Catalunya.\nEl 22 de març de 1814 el rei Ferran VII entra a la península per Girona, sent aclamat pels constitucionals, encara que el monarca no accepta el nou marc democràtic i restaura l'absolutisme, provocant el desterrament dels liberals i l'abolició de qualsevol manera de reformisme.


Salut confirma la presència de la soca britànica a la Garrotxa - Diari de Girona\nEs desconeix el nombre de casos perquè per determinar-los s'ha de fer una seqüenciació específica i no es detecta amb una simple PCR\nlaura teixidor 28.01.2021 | 14:09\nLa nova soca britànica del coronavirus ja ha arribat a la Regió Sanitària de Girona. Fonts de Salut han confirmat avui a aquest diari que s'ha detectat presència de la variant de la COVID-19 a la Garrotxa els darrers dies, segons van avançar ahir alguns mitjans garrotxins. Malgrat tot, no s'ha pogut determinar el nombre de casos ja que per saber el tipus de soca s'ha de fer una seqüenciació específica, de manera que no es fa de forma rutinària. «Ara mateix s'ha detectat la presència a la comarca però no se sap quants casos hi ha perquè no es veu amb una PCR o un test d'antígens», confirma Salut a aquest diari.\nLa província de Girona només detecta l'origen del 38% de casos.\nAhir, la diputada olotina de Medi Ambient de la Diputació de Girona, Anna Barnadas, ja va avisar a través de Twitter que hi havia presència d'aquesta variant i va demanar que «s'extremin les precaucions» com a resposta a una piulada d'un usuari olotí que alertava de l'augment de contagis de coronavirus.\n— Anna Barnadas ?? (@abarnadas) January 27, 2021\nFinalment, el doctor Josep Lluís Nicolau, director dels CAPs d'Olot i Besalú ha afirmat aquest migdia a Ràdio Olot que "No tenim confirmació, però la soca britànica podria ser la causa de l'augment. La sospita podria ser aquesta. A les escoles hi ha hagut algun canvi de tendència que ha fet que hi hagi més infeccions". A més, ha enviat un missatge a la ciutadania i ha dit que "tothom ha de fer un "stop" i parar. Que la gent faci el favor de no relacionar-se més del necessari. Hem de deixar de fer activitats amb altres bombolles, si us plau. A l'àmbit sanitari, ens estem començant a desbordar".\nAugment d'indicadors de contagi\nDe fet, els indicadors de contagi a la comarca els darrers dies són molt elevats, així com la incidència de casos. El Departament de Salut ja fa dies que mostra preocupació per aquest creixement. Ahir, el secretari de Salut Pública, Josep Maria Argimon, va dir que la Garrotxa hi ha «molta pressió» i va demanar a la ciutadania que extremi les mesures.\nD'altra banda, Argimon també va confirmar ahir que la soca britànica podria ser la predominant «d'aquí a cinc o sis setmanes» a Catalunya. Això implicaria que a mitjans de març, aquesta variant suposaria «més del 50%» dels contagis. El primer contagi va arribar a principis de mes a partir d'una persona procedent del Regne Unit i, segons va explicar la consellera de Salut, Alba Vergés, el contagi ja és comunitari a tot Catalunya.


La Fira Mediterrània de Manresa apropa la cultura d’arrel al públic amb tallers participatius – Castellvilarenc.info\nby Pere Sànchez 10/10/2019 10/10/2019\nFotos i Vídeo : ACN\nLa 22a edició del certamen comença aquest dijous i s’allargarà fins diumenge\nLa Polka Chinata és una dansa tradicional de Bolonya que es troba en perill d’extinció. Fins fa poc, només la sabien ballar quatre persones a tot el món.\nAra, el creador italià Alessandro Sciarroni, guardonat amb un Lleó d’Or a la Biennal de Venècia, s’ha proposat salvar-la i, per fer-ho, l’ensenya a ballar. Amb aquesta finalitat, han vingut fins a Manresa dos ballarins del seu equip, que impartiran tallers de dues hores des d’aquest dimecres i fins diumenge a tot aquell que n’estigui interessat.\nEs tracta d’un dels taller participatius que proposa la 22a Fira Mediterrània de Manresa que, un cop més, aposta per mostrar al públic la cultura d’arrel tradicional des d’un prisma actual. El certamen tindrà lloc a la capital del Bages des d’aquest dijous i fins diumenge.\nUna altra de les propostes de la Mediterrània d’enguany és el projecte ‘Explicadansa’, un laboratori de recerca que busca explicar la dansa a través d’una conferència ballada. Segons ha explicat la seva directora escènica, Elena Tornero, el projecte, que ara està en fase d’investigació, es podrà veure a la Mediterrània de l’any que ve.\nLa 22a Fira Mediterrània de Manresa comença aquest dijous i s’allargarà fins diumenge. Hi participaran 117 companyies i, entre els espectacles que s’hi presentaran, 26 són estrenes (16 d’absolutes, 8 a Catalunya, dos a la resta de l’Estat, un de creació i una preestrena). Aquesta serà la primera fira del director Jordi Fosas, que pren el relleu a David Ibáñez.\nUn mort en un xoc mortal a Manresa\nManresa tindrà una ronda a l’est de la ciutat d’aquí a un any


Protecció Civil activa preventivament el Plaseqcat per la fuita de productes químics en una empresa d'Alcover - Sala de premsa. Generalitat de Catalunya\nProtecció Civil activa preventivament...\nProtecció Civil activa preventivament el Plaseqcat per la fuita de productes químics en una empresa d'Alcover\nNo hi ha ferits però sí trucades als telèfons 112 i 061 per molèsties de veïns dels pobles de la zona\nProtecció Civil de la Generalitat ha activat de forma preventiva el Pla d'emergència exterior del sector químic de Catalunya PLASEQCAT en fase d'ALERTA per un accident a Catalana de Tractament d'Olis Residuals (CATOR), ubicada a Alcover, a la carretera de Reus a Montblanc C-14 al punt kilomètric 22, per una fuita d'una barreja de productes inflamables (òxid de fenil i difenil) a la sala de calderes. Aquesta barreja de productes és inflamable i amb una olor molt forta. La fuita s'ha produït en un tram de 10-15m de canonada a la sala de calderes. El personal de l'empresa ha pogut aïllar-la i confinar-la dins de la sala que posteriorment han inundat amb escuma. No hi ha constància de cap ferit.\nEls Bombers de la Generalitat hi estan treballant amb 5 dotacions. La seva tasca consisteix a aturar la fuita tancant les vàlvules del sistema on s'ha detectat la incidència. Paral·lelament, també estan neutralitzant el producte que ja ha fuitat, i que s'està contenint en uns dipòsits, a l'interior de l'empresa. En aquest cas, els Bombers treballen per abaixar la temperatura del producte inundant-lo amb escuma.\nAl lloc s'han desplaçat també Mossos d'Esquadra i SEM.\nEl Telèfon d'emergències 112 de Catalunya ha atès una vintena de trucades de veïns d'Acover, El Morell, Vilallonga del Camp, La Pobla de Mafumet i La Canonja afectats per les males olors i les molèsties causades pel fum. En aquest sentit, i tot i que es descarta la possibilitat de formació d'un núvol tòxic, Protecció Civil de la Generalitat ha recomanat el confinament dels veïns de la zona, tancant finestres i portes i apagant els aparells de ventilació mentre Bombers de la Generalitat du a terme les tasques d'extinció. No hi ha constància de cap ferit.


Govern xinès empresona a perpetuitat a líder uigur noviolent Ilham Tohti - BARCELONA RADICAL\nGovern xinès empresona a perpetuitat a líder uigur noviolent Ilham Tohti\nLa Xina va viure diumenge passat un dels pitjors atemptats dels últims mesos a la convulsa regió de Xinjiang, llar de la minoria musulmana uigur. La premsa oficial del gegant asiàtic va anunciar ahir que 50 persones van morir com a conseqüència d'una cadena d'atemptats al comtat de Luntai i els posteriors enfrontaments entre policies i atacants.\nEl portal oficial de les autoritats regionals de Xinjiang, Tianshan, va anunciar que la sèrie d'explosions que va tenir lloc diumenge, i que en principi es va informar que havien causat la mort de dues persones, va ser finalment una carnisseria. Un total de 50 persones van morir com a resultat de les quatre explosions que van tenir lloc a dues comissaries, un mercat i un comerç, i sembla que 54 més van resultar ferides de diversa consideració.\nSegons l'agència oficial Xinhua, entre les 50víctimes mortals hi ha 40 dels terroristes que van provocar els atemptats. Alguns presumptament van morir en enfrontar-se a les forces de seguretat i d'altres es van suïcidar fent esclatar artefactes explosius. En aquests xocs també van morir sis civils, dos policies i dos agents auxiliars.\nLes forces de seguretat van qualificar aquests atemptats com "un atac terrorista organitzat i greu", i van anunciar la detenció de dos sospitosos que presumptament van participar en aquestes accions.\nEls informes oficials assenyalen un dels terroristes abatuts com el capitost de l'operació. Sembla que es tracta d'un uigur anomenat Mamat Tursun, fill de pares funcionaris, que es va radicalitzar a partir del 2003 i va reclutar companys de feina per formar una banda violenta i enfrontar-se al poder establert.\nAlguns observadors no descarten que aquests atemptats s'hagin dut a terme per protestar pel judici que s'havia celebrat la setmana passada a Urumchi, la capital de Xinjiang, contra l'intel·lectual uigur Ilham Tohti, la sentència condemnatòria del qual es va donar a conèixer dimarts. Aquest catedràtic d'Economia, conegut com a defensor del diàleg interètnic i una Xina unida, ha estat condemnat a cadena perpètua acusat de separatista, un veredicte que és interpretat com una advertència per part de les autoritats de Pequín que no flexibilitzaran gens ni mica la seva política de fermesa envers la regió autònoma uigur de Xinjiang. El règim comunista ha decidit endurir la seva política de repressió envers aquesta regió després de l'espiral d'atemptats que hi ha hagut durant els últims temps, cada cop més sagnants.\nEl de diumenge passat, al comtat de Luntai, va ser un dels que ha fet més víctimes mortals dels últims mesos, només superat pels xocs violents de finals del juliol, que van segar la vida de gairebé 100 persones.\nI és que els incidents sagnants són cada vegada més freqüents a la convulsa regió de Xinjiang, una zona on es veu cada vegada més complicada la convivència entre la minoria uigur, musulmans d'origen turcòfon, i l'ètnia dels han, àmpliament majoritaris al gegant asiàtic.\nEls atemptats i els enfrontaments entre grups radicals uigurs i les forces de l'ordre han empitjorat els últims anys com a conseqüència del sentiment d'impotència que s'ha apoderat d'aquesta ètnia minoritària davant Pequín. Els uigurs es consideren oprimits socialment i culturalment per la política que desenvolupen les autoritats comunistes, que els acusen de separatistes i terroristes, i els més joves opten per la violència com a resposta.


La justificació dels indults presenta Jordi Sànchez com a “clau per a la restauració de la convivència” La justificació dels indults presenta Jordi Sànchez com a “clau per a la restauració de la convivència” – El Món\nLa justificació dels indults presenta Jordi Sànchez com a “clau per a la restauració de la convivència”\nL'escrit del ministeri de Justícia assegura que l'alliberament "satisfà millor el bé comú d'Espanya"\nLledoners Quico Sallés 23/06/2021 10:05 am\nJordi Sànchez excarcerat “satisfà millor el bé comú d’Espanya”. Aquest és un dels motius de l’escrit de justificació de l’indult a Jordi Sànchez al que ha tingut accés El Món. L’escrit del ministre de Justícia, Juan Carlos Campo, de 33 folis, admet que si bé Sànchez no s’ha penedit, les darreres declaracions apunten cap a la via del diàleg. De fet, el consell de Ministres considera que Sànchez és una “persona clau per a la restauració de la convivència”.\nEn aquest sentit, l’informe conclou que una “decisió denegatòria de l’indult portaria, sens dubte, l’agreujament i cronificació del conflicte”. “Gran part de la societat catalana -fins i tot no independentista-, no entendria, en un moment com l’actual quan s’inicia una nova etapa política a Catalunya, que el govern central romangués inactiu”, assenyala.\nEn aquest sentit, destaca que “malgrat que en el cas de Jordi Sànchez no es pot parlar de penediment, atès que es ratifica en la legitimitat dels fets que van portar a la seva condemna, sí procedeix valorar les últimes declaracions realitzades pel condemnat de cara a ajustar el marc temporal de la condicionalitat a la qual se sotmet l’indult“. De fet, l’escrit emfatitza que “es troben a faltar gestos o declaracions que, en la línia d’altres líders polítics independentistes, facin evident la voluntat de conduir les seves reivindicacions polítiques per les vies legalment establertes”.\nPart de l’escrit de justificació de l’indult a Jordi Sànchez/QS\n“Els factors vinculats a la percepció que la societat té del senyor Jordi Sànchez no li fan personalment mereixedor de l’indult, però s’han de tenir en compte a l’hora de valorar la utilitat pública de la decisió, en la mesura que la seva posada en llibertat pugui afavorir objectivament la via del diàleg“, opina el text. “Un cop més”, continua l’escrit, “hem de recordar que aquesta proposta es fonamenta en el fet que, segons el parer de l’òrgan constitucionalment competent, l’indult del senyor Jordi Sànchez satisfà millor el bé comú d’Espanya“.\nEn aquesta línia, l’executiu espanyol defensa que “es configura com una decisió estrictament política i que segueix la lògica de la política, que és satisfer necessitats públiques”. “Per tant, la seva justificació i la seva finalitat està per sobre d’interessos, raons i criteris individuals”, sentencia. Així remarca que “també el bé comú de la nació està per damunt de la voluntat mostrada pels propis condemnats“. “El govern d’Espanya és autònom i les seves decisions polítiques no depenen de les actituds particulars”, indica en velada referència al concepte d’autoindult amb què l’informe del Tribunal Suprem tillava la mesura de gràcia.\nEn el mateix escrit, el ministre es dirigeix als contraris de l’indult. “A ells especialment hem de explicar-los que és una decisió difícil, que el govern pren amb responsabilitat i convicció”, enmmarca. “Possiblement seria més senzill per al Govern no concedir-lo, però, en aquest cas, estaríem plegant-nos de braços davant el problema més polític que té Espanya i perdent una oportunitat per al retrobament i la reconciliació dins de el nou clima de normalització institucional a Catalunya que pretenem afavorir amb aquesta decisió”, acaba.\nIndult Jordi Sànchez Judici Procés Presos polítics\nPorcs traïdors 23/06/2021 11:01 am\nJordi Sanchez, el botifler traïdor escollit per el estado, per intentar desactivar el moviment i dependentista. Els passarem pel damunt, a aquest, al Junqueras Aragonès i cupaires venuts.\nTraducció 23/06/2021 12:05 pm\n1) El BE superior a satisfer és Espanya. Les aspiracions de Catalunya es poden fotre. 2) Sànchez no seria mereixedor de l'indult però aquest és útil als interessos d' Espanya els quals vol imposar per a controlar Catalunya 3) A Catalunya s'està imposant (que no creant) la "restauració de la convivència" que agrada al Gobierno i a tots els unionistes nostrats, i a d'altres que s'anomenen diferent, sense tenir en compte el que desitja realment la societat catalana. No en volen sentir ni parlar ni molt menys comptar. I si per això s'ha de menystenir el 50% o més de la població, doncs ho fan. Per a ells l'important és el 50% o menys de la "seva" població (per incís, la convivència, si de cas, la varen trencar ells amb discursos d'odi, sobretot C's amb l'aval de l'Estat). Podria continuar traduïnt però tampoc no cal.\nVicenç Ramoneda 23/06/2021 12:57 pm\nL'escrit del ministeri de Justícia assegura que l'alliberament "satisfà millor el bé comú d'Espanya?" A les hores, perquè els van empresonar? Els estats democràtics d'Europa fa temps que els van alliberar de tota culpa.\nLluït 23/06/2021 12:58 pm\nNyordia hauria de demanar `perdó per les INJUSTÍCIES comeses i aturar les que s'estan fent segons tots els informes nacionals i el més elemental sentit comú. Però els nyords (com que ho són) encara van estirant cordetes, intentant interpretar i exigir sentits de submissió. Els activistes Jordi Sànchez i Jordi Cuixart han sigut víctimes per haver estat a una manifestació. L'argument fa cruixir! Però el primer que fa Pedro Sánchez amb els pseudo-indults és dir que els presos polítics són culpables i que no es qüestionen les sentències del suprem. I el que diu el consell d'Europa? Ah, res! Nyordia va a la seva bola podrida.\nVendetta 23/06/2021 1:16 pm\nUn dels jefes botiflers processistas us pasaremos per sobre desgraciats\nRicard 23/06/2021 1:51 pm\nL'única garantia per a la convivència entre països, castellà i català, és l'autodeterminació. El demés és xerrameca castellana. A Catalunya la convivència és exemplar. La convivència amb Castella és un infern, per als dos, peò sobretot per a la part dèbil, la catalana.\nGuillem_ 23/06/2021 3:29 pm\nEspero que el poble, no els politics ni els que tenen sou autonomic o dels ens que en depenen, no.ens.deixem entabanar mes per aquests No vam escollir-los per fer la independencia si l'1O guanyavem el referendum?doncs que caram s'empatoien tots plegats amb excuses de mal pagadors? Que demanin perdo i que pleguin tots, tots ells


El Bioatles actualitza el mapa i l’adapta a la normativa europea Inspire\nEl Bioatles actualitza el mapa i l’adapta a la normativa europea Inspire NNota Informativa\nMedi Ambient convida a la ciutadania a comunicar observacions de flora i fauna\nEl Servei de Protecció d’Espècies ha finalitzat les tasques d’adaptació del mapa Bioatles, on es pot consultar la distribució de les espècies terrestres de les Illes Balears. La nova versió s’ha habilitat seguint la normativa europea Inspire, que unifica els sistemes d’informació geogràfica perquè siguin compatibles i interoperables entre els estats membres.\nLa modificació de la quadrícula ha comportat canvis en la localització d’algunes espècies, que han quedat desplaçades. Tot i això s’ha fet una revisió acurada per evitar pèrdua en la fiabilitat de la informació. En tot cas, les espècies més sensibles, que ja estaven recollides amb precisió mètrica, no es veuen afectades per aquest canvi d’ubicació damunt la quadrícula.\nEl Bioatles és un Sistema d’Informació Geogràfica (SIG) sobre la distribució d’espècies terrestres a les Illes Balears. És una eina informàtica per a la manipulació i anàlisi de dades georeferenciades orientada a la presa de decisions. El seu objectiu és recopilar el màxim d’informació sobre l’àrea de distribució d’animals i plantes de les Illes Balears i traslladar aquesta informació a l’aplicació. Es pot consultar a través d’aquest enllaç: http://bioatles.caib.es/serproesfront/VisorServlet\nActualment el Bioatles compta amb un total de 185.853 registres de 9.020 espècies diferents, aportades per un total de 1.631 fonts. Una bona part de la informació del Bioatles és aportada per col·laboracions altruistes de naturalistes. Per això des del Servei de Protecció d’Espècies animen a tota la gent que vulgui aportar dades i col·laborar en la revisió dels mapes. Per fer-ho cal enviar el tàxon, les coordenades, l’autor i data de la cita a igarneria@dgcapea.caib.es o al telèfon 971784956.


Movem Terres de l’Ebre evoluciona i dissabte es convertirà en partit polític – Marfanta\nMovem Terres de l’Ebre evoluciona i dissabte es convertirà en partit polític\nMovem Terres de l’Ebre es constituix este dissabte, 18 de gener, com a partit polític amb la justícia social, l’ecologisme i el progrés del territori com a objectius principals. Serà amb motiu d’una assemblea que tindrà lloc a Tortosa, que ha de servir per fundar Movem Terres de l’Ebre com a partit polític amb personalitat jurídica pròpia. Segons un comunicat, en l’assemblea hi participaran representants de les diferents agrupacions locals que van presentar-se a les passades eleccions municipals sota la marca Movem o bé a través d’acords, i també altres persones que han volgut implicar-se en este projecte polític a títol individual. “Cal un partit ebrenc i progressista per fer avançar les Terres de l’Ebre”, ha afirmat el portaveu de Movem Tortosa, Jordi Jordan, en una publicació a Facebook.\n“Movem Terres de l’Ebre naix com una formació política d’esquerres i ebrenca que té per objectiu defensar la justícia social i el progrés del territori ebrenc a partir dels valors de la igualtat, el republicanisme d’esquerres i l’ecologisme”, s’afirma en una nota enviada esta setmana als mitjans, tot recordant que a les últimes eleccions municipals les candidatures de Movem es van expandir per les quatre comarques de les Terres de l’Ebre. “Els bons resultats obtinguts, amb l’obtenció d’una trentena de regidors i regidores a diversos municipis, va portar a prendre la decisió de crear una estructura política a nivell territorial”, tot i que “Movem Terres de l’Ebre no descarta treballar conjuntament amb altres formacions polítiques a nivell nacional, però sempre des de la singularitat ebrenca i sense perdre la pròpia identitat”.\nL’assemblea constituent de Movem Terres de l’Ebre es farà a l’Hotel Corona de Tortosa. Començarà a les 9.00 hores i es preveu que acabarà cap a les 14.00 hores. En l’ordre del dia de l’assemblea es contempla, entre d’altres, el debat i votació de les esmenes presentades al llarg dels darrers dies als estatuts i el pla estratègic de territori de Movem Terres de l’Ebre, així com la constitució de la direcció territorial del partit. L’assemblea està oberta al públic en general. Per poder participar a l’assemblea només cal inscriure’s a través de l’enllaç http://bit.do/fojhH.\nTags: Baix EbreMovem Terres de l'EbrePolíticaSerà notíciaTortosa


Reeducació postural global RGP | Ignis Centre de Fisioteràpia\nLa reeducació postural global és un mètode de fisioteràpia que ajuda a millorar la postura vertebral i aconseguir equilibrar els raquis, a nivell neuromotriu, amb tècniques correctives i estiraments globals musculars. Es treballa de manera individual, suau i progressiva, ja que cada persona és diferent.\nEl tractament consisteix a realitzar una sèrie d’exercicis d’estirament global que van evolucionant de manera progressiva. Els estiraments els realitza el mateix pacient de manera activa amb la guia del fisioterapeuta, qui va corregint la postura en funció de cada cas. A cada sessió es realitzen com a mínim dues postures, sigui assegut, tombat o de peu.\nEls principis d’aquest tractament són:\nIndividualitat, treballant a escala personal amb cada pacient.\nCausalitat, on definim les possibles causes que provoquen una determinada alteració al cos.\nGlobalitat, ja que es treballen les zones musculars concretes que provoquen un desequilibri.\nTècniques correctives per a la reeducació postural global\nL’objectiu del tractament és alleujar símptomes de dolors musculars, corregir deformitats de la columna vertebral i recuperar el benestar i harmonia de cada persona. Per tant, a més de reeducar la postura globalment, és un mètode que aplica diverses tècniques per a augmentar l’elasticitat del cos i recuperar-se de problemes articulars:\nA Ignis Fisioteràpia treballem amb diferents tècniques de reeducació postural global al nostre centre a Girona. La millora de la vostra salut, és el nostre objectiu i l’èxit en la millora de la teva patologia, és també el nostre. A través de les tècniques de fisioteràpia, restablim la funció corporal i millorem al màxim la qualitat de vida dels pacients.\nEl nostre objectiu és la recuperació funcional de lesions musculars, tendinoses i articulars com la cervicàlgia, la lumbàlgia, la reumatologia, l’artrosi, l’artritis, la fibromiàlgia, l’escoliosi i la tendinitis, entre d’altres. Contacta amb nosaltres per a més informació.


Relat "La soledat del meu barri"\nInici > detall del relat: La soledat del meu barri\nLa soledat del meu barri\nUn relat de: Lord_Isma\nEns trobàvem a la plaça de Manuel Sanchis Guarner, una plaça que volen convertir en aparcament subterrani, llevant així els pocs arbres que tenim al barri per a poder-ho fer...\nSe'ns va creuar un home amb tratge i corbata, amb un maletí a la mà, se'ns acostà quan ja havia passat pel davant.\nEns digué que volia saber la nostra opinió sobre el projecte que tant afecta el nostre poble russafí, composat per molta gent, de les nacionalitats més diverses, des de l'espanyol més feixista fins el rus més comunista.\nUn cúmul de carrers ple d'immigrants i poca gent de la nostra terra, castellanitzats, pleníssim d'ideologies semblants i d'extrems diferents.\nL'home va marxar poc satisfet amb les nostres respostes, i va trucar per telèfon, avisant d'alguna cosa, com si estigués enutjat amb alguna cosa que havia oït.\nQuan aquest individu de la societat capitalista del barri havia desaparegut de la nostra vista, va arribar una banda de joves immigrants, amb una colla d'espanyols amb armes blanques cridant contra nosaltres. Disset armats contra cinc joves rebels pels qui la única arma possible era la paraula.\nLes desigualtats del barri es van veure clarament marcades per la baralla que vam tindre. Quan arribà la policia, els vam denunciar, i quan vam dir alguns noms ens van dir que no els passaria res, pel simple motiu d'ésser fills de certes persones amb renom.\nDies després, la colla estàvem asseguts a un dels bancs, però aquest cop hi havien vingut uns skin-heads amics nostres, cal dir que eren més red-skins, per la seua forma de pensar.\nTornaren a vindre els disset armats, perquè algú havia donat l'avís.\nEs repetí la baralla, aquest cop vam guanyar nosaltres, vam fugir de l'escenari deixant-los a terra tombats.\nLa policia ens va detindre hores després i ens van engarjolar.\nSóc nascut a València, a l'any 1990, a febrer.\nVisc al Barri de Russafa, antigament poble, annexionat al segle XIX a la ciutat de València.\nformat per immigrants de tots els tipus, i predominen les idees espanyolistes per la quantitat de col·lectius feixistes i antivalencians i anticatalans que tenim, d'entre ells, la majoria de casals fallers del barri, no dic tots perquè no els conec tots.\nM'agrada llegir, anar al teatre, al cinema, de festa, de concerts, tocar la guitarra elèctrica, escriure alguna cosa, tinc una col·lecció de poemes, dels quals un d'ells em va fer guanyar el premi de poesia en valencià al meu institut fa dos anys.\nqui vulga contactar amb mi pot enviar-me algun correu a lord.hiarmye@gmail.com\nSalut i Revolta!!*!!\nPau... o no\nUna nit inesperada


El sector carni troba mancances en el decret que regula la carn de caça - Diari de Girona\nEl sector carni troba mancances en el decret que regula la carn de caça\nVeterinaris i caçadors veuen bé la normativa, però els empresaris creuen que tot i que ajudarà a posar ordre augmentarà la burocràcia\ngemma tubert (acn) 11.01.2019 | 01:56\nUn treballador de Senglar de Girona, analitzant carn. acn\nUn treballador de Senglar de Girona, analitzant carn.\nValoració positiva amb matisos del decret del Govern que regula la seguretat alimentària de la carn de caça. El Col·legi de Veterinaris de Girona i la Federació de Caça de la demarcació veuen bé la mesura perquè creuen que posarà ordre al sector i fixarà les inspeccions que aquest producte ha de passar, mentre que el sector carni hi detecta algunes mancances i assenyala que augmentarà la burocràcia.\nEl president del Col·legi de Vetrinaris de Girona, Bernat Serdà, diu que ja es feien controls però que la normativa obre ara la porta a sancionar aquells que cometin irregularitats.\nSerdà creu que tenint en compte l'abundància de senglars que hi ha a la zona (cada any es capturen prop de 20.000 exemplars a les comarques gironines) és important que es reguli el consum públic. «El senglar té un perill afegit perquè s'han donat diversos casos de triquina», afegeix.\nPer la seva banda, el president de la Federació de Caça, Josep Blanquera, diu que ajudarà a comercialitzar «bé» la carn i que pot incentivar que més empreses s'hi vulguin dedicar. «La del senglar és una carn molt saborosa i salvatge i la gent no hauria de tenir por de menjar-ne», insisteix.\nDe fet, diu, fins ara hi havia diverses normatives comunitàries que ho regulaven però creu que el decret del Govern «unifica» criteris i, alhora, aposta per una gestió integral del residus generats.\nMalgrat això, considera que la normativa augmentarà la burocràcia per als establiments de restauració que vulguin oferir aquest producte a les seves cartes i, alhora, fixa condicions «diferents» per a majoristes i minoristes.\n«Als que gestionin fins a 1.400 canals, se'ls exigeix menys i als majoristes més quan, al final, les plantes haurien de reunir les mateixes condicions per poder processar la carn sigui en un volum o en un altre», remarca Arnau Padrosa.\nPadrosa explica que cada any gestionen al voltant de 10.000 canals, el 95% dels quals són porcs senglars. Precisament, aquesta última temporada el volum ha disminuït lleugerament. «Ara s'ha fet aquest decret que unifica però a vegades es fan interpretacions dels reglaments comunitaris i en el cas de la triquina se'ns està obligant a fer procediments que dificulten bastant l'activitat i que ens han obligat a reduir el volum per poder seguir endavant», insisteix.\nPer a Padrosa, hi ha més quantitat de carn que demanda i «no sempre» es facilita la seva comercialització. «Aquesta carn té unes virtuts que no estem aprofitant i a vegades sobreexplotem el medi quan tenim altres productes», afegeix.\nL'objectiu principal de la normativa és facilitar la comercialització de carn silvestre regulant la seva recollida, transport i condicionament i establint els circuits i les mesures per garantir al màxim la seguretat alimentària i la sanitat animal.


ᐅ Activitats en família i amics a Gallifa - Esportec\nACTIVITATS A GALLIFA EN FAMÍLIA I AMB AMICS\nOferim un gran ventall d'activitats en grup a prop de Gallifa adaptables tant per a families com per a grups d'amics.\nExperts en activitats en grup a l’aire lliure a Gallifa\nComptem amb molts anys d'experiència en la realització d’activitats familiars a prop de Gallifa adaptades segons el nombre de persones, i tant per adults com per nens. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que enforteixen els llaços d’amistat i familiars, i val la pena realitzar activitats a Gallifa amb amics que fomentin i millorin la capacitat física i mental, i que alhora siguin activitats d'esbarjo i diversió.\nHi ha moltes activitats d’oci que són importants per al desenvolupament d’hàbits saludables en els nens. Totes aquestes es poden dur a terme de manera individual o en família a Gallifa Per aquest motiu, des d’Esportec, per a qualsevol estació de l’any plantegem una sèrie d'experiències en família a la zona de Gallifa on podreu trobar des d' activitats d’oci de diversió, que són aquelles que impliquen poc esforç, i activitats d’oci de satisfacció, que exigeixen major esforç i aprenentatge.\nActivitats predefinides a prop de Gallifa amb amics\nActivitats esportives i d'aventura a prop de Gallifa per a grups d'amics.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a families i grups d'amics a Gallifa, per tal que pugueu descobrir els indrets més idíl·lics de les nostres contrades.\nFestes d'aniversari a Gallifa\nSortides amb la família a Gallifa\nComiats de solter a Gallifa\nCoses a fer amb parella a Gallifa\nExperiències esportives a Gallifa\nExcursions a Gallifa\nCelebracions a Gallifa\nRutes en segway a Gallifa\nCates de vi a Gallifa\nVisites a cellers a Gallifa\nSom creadors d'experiències a prop de Gallifa. Molts anys d'experiència en activitats d'oci i de lleure.\nLes activitats esportives a l’aire lliure, originals i amb certa adrenalina pel mig, estan entre les preferides entre els grups d'amics per practicar activitats a Gallifa i gaudir d'una experiència en grup d’una forma diferent.\nL'objectiu principal d'aquestes activitats, que es poden fer de manera individual, en grup d’amics o amb la família, és que es poden dur a terme aprofitant tota una sèrie de recursos que ens ofereix la natura i així, planificar aquestes activitats en família o amb el grup d'amics pot contribuir a fer que tots en gaudeixin i es diverteixin plegats. I aquest és el motiu principal de totes les activitats familiars i grupals a prop de Gallifa que us proposem.\nLes activitats esportives a l’aire lliure, originals i amb certa adrenalina pel mig, estan entre les preferides per les famílies per practicar activitats a la zona de Gallifa i crear vincles familiars d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de l'amistat i a nivell familiar, tant a curt com a llarg termini. Per això, des d’Esportec Outdoor Sport proposem diferents jornades d’activitats familiars a prop de Gallifa amb l’objectiu de viure experiències que reforcin els vincles personals dins de la família i, així, el joc i l’oci compartit en família aportaran nombrosos beneficis tals com facilitar tasques de desenvolupament evolutiu en el nen o la nena, promocionar oportunitats d’aprenentatge, nodrir i regenerar els llaços afectius entre els membres de la família i el crear un sentiment on es forma part d’un tot, on tothom és igual d’important. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nDes d’Esportec ens preocupem per organitzar activitats en grup a prop de vosaltres d'aventura, esport, mar i neu a Gallifa, Catalunya (Costa Daurada, Pirineu, Penedès, Tarragona...), personalitzades i fetes a mida segons les necessitats de cada grup.\nA Esportec som experts en família a la zona de Gallifa per a tot tipus d'edats.


català – Quim Gil\nFeina: Ajuda en la consolidació de Confederac.ió\nQui hagi començat un projecte sap que engegar-lo requereix molta feina. Crec en Confederac.ió i penso que pot ser un projecte útil per a moltes persones i organitzacions. Però cal posar neurones i hores, més de les que ara tenim. Per això hem publicat aquesta oferta de feina compensada:\nConfederac.ió va néixer com a una proposta en una pàgina wiki l’1 de novembre de 2017. Una setmana més tard ja era una web basada en Discourse. Tenim idees sobre com crear una comunitat de persones i col·lectius amants de la llibertat, però…\nSi us interessa, o si sabeu d’algú que li pugui interessat, responeu a l’oferta de l’enllaç de dalt, o contacteu @Confederada directament.\nAuthor qgilPosted on November 24, 2017 Categories catalàTags confederac.ió, social economy, workLeave a comment on Feina: Ajuda en la consolidació de Confederac.ió\n24 hores després de la publicació de Confederac.ió en fase alfa em pregunto si aquesta és la millor o la pitjor idea que he tingut darrerament. 😉\nLa tardor del 2017 serà recordada en els llibres d’història de Catalunya. Jo l’he estat vivint des de la distància geogràfica (Alemanya) i també amb una certa distància emocional (per a preservar la salut mental i la concentració professional). Fart de llegir diverses capçaleres al dia (després d’anys de vaga o boicot als mitjans convencionals), arribat a cert punt vaig començar a pensar quina aportació tangible podia fer en aquests temps excepcionals.\nLa llibertat m’ha interessat enormement des que tinc consciència política. No confio en què cap estat (vell o nou, proper o llunyà) pugui satisfer el meu gran desig de llibertat. Encara que volguessin, quina llibertat poden oferir els estats quan ells mateixos són titelles en mans d’unes elits antidemocràtiques? Les mateixes elits que coarten la nostra llibertat controlant i privatitzant tots els aspectes de les nostres vides.\nPerò molt bé, qui sóc jo per a pontificar amb l’ordinador des de casa mentre altres surten al carrer i actuen colze a colze? És aquí on vaig començar a pensar que els amants de la llibertat es poden beneficiar de millor infraestructures de col·laboració per a arribar a fites més complexes, en siguin conscients o no.\nMolta gent inverteix tantes hores en consumir informació (dels mitjans, dels seus contactes) però no troba la informació i els contactes que els portaria a aprendre i actuar.\nMolta gent (com jo aquí mateix) comença a actuar amb iniciativa pròpia gairebé en solitari i intenta assolir amb gran esforç una massa crítica buscant nous contactes.\nAlguna gent participa en organitzacions consolidades amb activitat interna, però té dificultats en establir xarxes de col·laboració amb altres organitzacions.\nGairebé tothom confia en resoldre aquests problemes participant en les denominades “xarxes socials”, la major part de les quals són productes punters del capitalisme i el control social que volen combatre. D’això a vendre l’ànima al diable hi ha ben poc.\nFer front a tots aquests problemes i reeixir és molt complex, però fer un pas en la bona direcció és assumible. Aquest és el pas que la setmana passada vaig fer muntant Confederac.ió, amb el risc que aquest caminet no arribi a enlloc. He posat en marxa aquesta web amb aquest programari lliure ple de possibilitats. He començat el llarg camí de convèncer els amants de la llibertat que aquest espai tan blanc i tan buit és on un dia podran gaudir dels contactes, l’aprenentatge, la cooperació i l’acció que avui dia troben a faltar.\nUn camí que pot ser tan fàcil o tan complex només en base de si persones com tu donen un pas i s’apunten o no. T’animes a fer un tastet de Confederac.ió?\n(Originalment publicat a https://confederac.io/t/les-motivacions-que-han-impulsat-el-primer-dia-de-confederac-io/25)\nAuthor qgilPosted on November 7, 2017 November 7, 2017 Categories catalàTags confederac.ióLeave a comment on Les motivacions que han impulsat el primer dia de Confederac.ió\n“Vinc d’un món on fem tot allò que ens deien que no podríem fer”\nExplica la Xarxa d’Economia Solidària de Catalunya:\nLa construcció de Mercat Social es basa en la potenciació dels intercanvis i flux econòmics entre organitzacions i persones consumidores de l’economia social i solidària… (més)\nPersones i organitzacions interessades en producció, finançament, comercialització i consum poden connectar-se a aquesta xarxa social ben tangible. Un concepte interessant lligat a aquesta xarxa és el Balanç Social declarat per les organitzacions participants, on es quantifiquen les seves aportacions socials, laborals, professionals i ecològiques. L’altra cara dels balanços econòmics concentrats exclusivament en entrades i sortides de diners.\nAuthor qgilPosted on May 8, 2017 May 8, 2017 Format VideoCategories catalàTags consume, economyLeave a comment on “Vinc d’un món on fem tot allò que ens deien que no podríem fer”\nLa gent del Kurdistan ens va donar tant, sense demanar res a canvi\n“Avui dia a Turquia ser membre del moviment per l’alliberament del Kurdistan, ser afí a ell, o simplement ser kurd o kurda s’ha tornat motiu de persecució.”\nAvui dia com fa 25 anys, quan vaig visitar la regió kurda de l’Iraq des de la regió kurda de Turquia (i la de Síria, però aquell pas estava ben tancat), primer amb en Lluís Cruset i després amb l’Òscar Maristany (a qui fa molts anys que li he perdut la pista).\nNo tinc idees ni paraules per a una injustícia tan gran, i agreixo que gent com Azadí faci córrer la veu i l’ajuda.\nAuthor qgilPosted on April 18, 2017 May 8, 2017 Format VideoCategories catalàTags kurdistan, vídeoLeave a comment on La gent del Kurdistan ens va donar tant, sense demanar res a canvi\nPerò quin bon rotllo. Llàstima que jo sigui un desastre amb rodes sota els peus.\nAuthor qgilPosted on September 16, 2007 May 8, 2017 Categories català, EnglishTags patinet, vídeoLeave a comment on Forever Young


L’alumne Gerard Mendoza de Mas Camarena un dels 8 seleccionats per la NASA per a ser entrenat com a astronauta – BÉTERA – toda la información del Bétera, Valencia\nL’alumne Gerard Mendoza de Mas Camarena un dels 8 seleccionats per la NASA per a ser entrenat com a astronauta\nL’alumne Gerard Mendoza de Mas…\nL’alumne del Complex Educatiu Mas Camarena, Gerard Mendoza de 4t de Secundària, ha obtingut una de les 8 beques atorgades per l’Ambaixada Americana a Espanya per a participar este estiu en el programa de formació i entrenament de la “Advanced Space Academy” de la NASA en Hutsville, Alabama.\nAmb motiu de la celebració del 50 aniversari de l’arribada de l’home a la lluna, es va convocar un concurs nacional per a seleccionar a tan sols 8 joves per a ser entrenats com a astronautes per la NASA. Gerard Mendoza és l’únic valencià que ha superat totes les proves per a assistir a esta experiència.\nGerard ja coneixia este Space Camp, i quan es va assabentar no va dubtar a presentar-se. Des de fa ja diversos anys té un gran interés sobre l’exploració espacial, l’astronomia, l’enginyeria aeroespacial, i l’astrofísica. “M’agrada molt tot el relacionat amb el sector espacial, ja que és un dels camps que ens uneixen a tots, on es deixa de costat el concepte de nacions individuals, i es fomenta molt la cooperació internacional; nosaltres com a planeta en l’exploració de la immensitat de l’espai” ha afirmat Gerard.\nEste aspirant ha sigut seleccionat entre més de 700 candidats, entre els requisits per a accedir es valorava els principis de STEM (ciència, tecnologia, enginyeria i matemàtiques), de lideratge i treball en equip, punts que en Mas Camarena es desenvolupen des de Primària.\nA més s’han avaluat les seues notes en ciències, física, tecnologia i matemàtiques, i es valorava molt positivament tindre un alt nivell d’anglés, requisits que el nostre alumne complia a la perfecció. Ha sigut un procés llarg en el qual els seus professors de física i tecnologia han estat donant suport a Gerard, escrivint una carta de recomanació i donant-li consells, també els professors d’anglés, el van ajudar a revisar l’assaig sobre la importància de l’exploració espacial, que havia de presentar al concurs.\nPerò l’ajuda que més ha destacat Gerard és l’actitud dels seus professors “sempre m’han fomentat l’interés en les àrees científiques i tecnològiques amb les seues ganes d’ensenyar”.\nEl programa al qual assistirà l’alumne, té un enfocament destinat a la preparació universitària en la qual podran des de completar una missió espacial fins a experimentar amb simuladors. Les activitats d’este campament en la NASA busquen oferir una visió el més pròxima i real del que viu un astronauta.\nGerard està molt emocionat i una cosa nerviosa “mai ha viatjat tan lluny només” però d’altra banda, està impacient per aprendre com funcionen els programes espacials des de dins, com entrenen els astronautes i amb ganes de conéixer als seus companys d’altres països.\nEl centre Space Camp de la NASA va obrir les seues portes en 1982 amb l’objectiu de brindar als joves l’oportunitat de conéixer el que significa realment ser un astronauta. Cada any estudiants de totes les edats provinents de més de 150 països arriben al centre per a participar en el diferents programes.\nL’alumne Gerard tindrà l’oportunitat de gaudir d’una setmana d’entrenament espacial i conéixer de prop les instal·lacions de Advanced Space Academy de la NASA.


La Casa Batlló treu al carrer l’exposició dels artistes ‘Inject Love’ | Bonart\nLa Casa Batlló treu al carrer l’exposició dels artistes ‘Inject Love’\nLa Casa Batlló acull l’exposició d’art ‘Inject Love’, amb 23 obres que ocupen les diferents estances de la Casa i que el visitant pot descobrir durant el recorregut de la seva visita. Per tal de que més persones coneguin l’exposició, les obres ‘Cotxe de petons’ i ‘Love’ s’han ubicat al carrer davant de la Casa Batlló i a la cantonada d’Aragó amb el Passeig de Gràcia.\nLes diferents escultures, fotografies i instal·lacions que formen part de la mostra proposen dialogar sobre l’amor amb un cert to irònic, recordant com ens hem sentit en algun moment de les nostres vides en relació a l’amor romàntic. Alhora, l’exposició ofereix idees creatives i alternatives per millorar les típiques demostracions d’amor, recordant la importància de l’amor des del prisma humanístic i social. Un art que troba el seu lloc tant en espais públics com en els privats. Segons Josep Maria Civit, comissari de la mostra, “aquesta exposició permet explorar metafòricament l’amor, tant pel que representa l’obra en si mateixa com pel diàleg que es genera entre les diferents instal·lacions i la seva ubicació”.\nEls artistes plàstics i visuals Brusse (Gant. Flandes. Bèlgica. 1977) i Hanse Cora (Gant. Flandes. Bèlgica. 1983), junts “Inject Love”, porten gairebé una dècada explorant la temàtica de l’amor. “No estàs viu fins que vibres en l’amor”, declaren els artistes. Tots dos conceben l’amor no només amb una visió romàntica, sinó també com a motor del creixement emocional, intel·lectual, artístic i espiritual.\nUna de les obres que ocupa el carrer, es tracta d’una instal·lació que reuneix les quatre lletres a gran escala de la paraula “Love”. Les lletres funcionen com a grans bústies. La Casa Batlló convida els ciutadans a deixar els seus missatges d’amor per a després, si aconsegueix una participació òptima, convertir-lo en un document de valor social (antropològic).\nCotxe de petons (142 x 170 x 411 cm – Petons de pintallavis sobre cotxe Opel Astra)\nEs tracta del mateix cotxe dels artistes convertit en obra d’art. Segons els propis artistes és un cotxe que els ha acompanyat durant 11 anys. “És el nostre estudi, el nostre sostre per a una migdiada, la nostra taula per prendre te per a dos. T’embrutem, et netegem per tornar a embrutar-te…\nA l’exposició destaca la instal·lació efímera “Llavis” que ocupa l’espai de la sala d’arcs Catenaris, una de les sales més emblemàtiques de la Casa Batlló. Les parets de l’espai diàfan, conegut com el ventre del drac, s’han vestit amb milers de marques de llavis aconseguits amb l’acte realista de besar les parets amb carmí. La intervenció en l’espai, arquitectura que és art en si mateixa, adquireix una nova dimensió artística on s’afegeix un nou significant iconogràfic (els llavis, els petons) per arribar a un nou significat, el de l’amor. “Tots estimem la Casa Batlló”, declaren els artistes.\nLa Casa Batlló és un monument de Gaudí que acull i promou experiències culturals, artístiques i sensorials amb la finalitat de sorprendre, emocionar i inspirar tothom a través de l’obra de Gaudí. La Joia de Gaudí ha estat guardonada com a Monument Històric Nacional, 1969; Bé d’Interès Cultural per la Generalitat de Catalunya, 1987; Premi Europa Nostra per la conservació del Patrimoni, 2000; Patrimoni Mundial de la Humanitat per la Unesco, 2005; Premi Ibocc i Bureau Internacional de Capitals Culturals, 2008. Casa Batlló s’ha convertit en un mite de l’art, de l’arquitectura i del disseny universal de tots els temps, i rep prop d’un milió de visites anuals.\nLa visita general de la Casa Batlló inclou la SmartGuide, que permet viure una autèntica aventura del S. XX amb l’experiència immersiva de realitat augmentada.\nA la imatge, obra “Love”.


El conseller de Progressistes-SDP al comú de Sant Julià de Lòria, i el president del partit, Josep Lluís Donsión i Jaume Bartumeu, respectivament, durant la roda de premsa. / M. F.\nAndorra la VellaDes de Progressistes-SDP creuen que “l’economia s’encongeix” i que s’està “fregant la recessió” i per aquest motiu consideren que des de l’executiu s’hauria d’actuar de manera immediata per posar sobre la taula “propostes concretes per reforçar l’activitat econòmica”. Així ho ha posat de manifest el president de la formació, Jaume Bartumeu, després de la presentació de l’informe econòmic de la Cambra de Comerç, Indústria i Serveis.\nI és que des de la formació progressista es veu amb una certa “preocupació” la presentació que s’ha fet des de la Cambra i que davant l’impacte que pot tenir que les economies espanyoles i francesa vagin a la baixa des de l’ens únicament s’apunti com a solució l’aeroport a Grau Roig, ja que creu que mentre el fan “arruïnaran” no només la zona de Grau Roig i les finances públiques sinó que quan el tinguin enllestit “la crisi ja haurà explotat i s’arribarà tard”.\nPer a Bartumeu certes dades com la disminució del crèdit i del consum, els turistes o els beneficis de la banca contrasten amb el creixement de les despeses de funcionament de l’executiu i alerta que les dades del primer semestre de l'any tampoc no criden massa a l'optimisme. Des de Progressistes-SDP creuen que cal apujar el salari mínim entre un 15 i un 20% i també promoure “una nova política d’habitatge”. En aquest sentit, ha recordat la proposta que ells mateixos van posar sobre la taula que a través del fons de reserva de Jubilació de la CASS es pogués impulsar habitatge de promoció pública a la zona de la borda de Sales de Santa Coloma, on el Govern disposa de terrenys. En aquest sentit, Bartumeu ha destacat que més enllà de la preocupació de la Cambra perquè s’estigui creant una bombolla d’habitatges de luxe el que més els preocupa és que des de l’executiu es vetlli pel dret a un habitatge digne, a través de la promoció pública.